Illum il-Gamiema hija klassifikata bħala 'Vulnerabbli' (fil-periklu tal-estinzjoni) fuq ir-Red List of Threatened Species tal-Għaqda Internazzjonali għall-Konservazzjoni tan-Natura (IUCN) Ritratt ta' Aron Tanti .td_uid_2_60a617f70e2d9_rand.td-a-rec-img{text-align:left}.td_uid_2_60a617f70e2d9_rand.td-a-rec-img img{margin:0 auto 0 0} Il-BirdLife qalet li tul l-istaġun tal-kaċċa fir-rebbiegħa li għalaq riċentament, ġew osservati illegalitajiet kuljum, partikolarment bil-qtil tal-gamiem, speċi protetta, meta suppost f'dan l-istaġġun kienet permessa biss il-kaċċa tas-summien. L-għaqda xerrdet filmat li jiġbor fih l-illegalitajiet li ġew osservati f'dan l-istaġun. Ġie spjegat li minħabba l-pandemija din is-sena ma setgħux jgħinu voluntiera barranin, iżda l-BirdLife xorta wettqet sorveljanza permezz ta' żewġ timijiet żgħar kull filgħodu fil-kampanja. Intqal li l-BirdLife u l-pulizija rċivew ukoll numru ta' gamiem ferut b'tiri ta' senter. Il-filmat tal-BirdLife se jiġi ppreżentat lill-Kummissjoni Ewropea bħala parti mill-evidenza li turi kif id-deroga li tapplika Malta għall-kaċċa tas-summien fir-rebbiegħa reġgħet intużat biex il-kaċċaturi jitħallew jikkaċċjaw għall-gamiema, minkejja li hija speċi fil-periklu. Illegalità minnhom Filmat: "Ħu s-Segretarju Ġenerali tal-FKNK għall-kaċċa ma' minorenni fil-Miżieb" – Birdlife Malta xxandar il-filmati U oħra L-FKNK tissospendi l-kaċċatur li spara fuq tajra protetta Il-BirdLife qalet li, "Fid-dawl tal-proċeduri ġodda ta' ksur li fetħet l-Unjoni Ewropea kontra Malta f'Diċembru 2020 minħabba li l-istaġun tas-sena l-oħra ħabat mal-qofol tal-passa tal-gamiema, il-ftuħ tal-istaġun ta' din is-sena fl-istess dati (10-30 ta' April) ma jħalli l-ebda għażla lill-Kummissjoni Ewropea ħlief li tieħu lil Malta quddiem il-Qorti Ewropea tal-Ġustizzja (ECJ) minħabba li naqset li turi kif qed tħares il-gamiema mill-estinzjoni." Apparti hekk, il-BirdLife kkummentat fuq il-protest ġudizzjarju li fetħet il-Federazzjoni Kaċċaturi Nassaba Konservazzjonisti (FKNK) li fih allegat li sar spjunaġġ mill-BirdLife fuq il-kaċċaturi. L-NGO qalet li l-FKNK qed tipprova tbellagħha lill-pubbliku li kienu qed jinkisru d-drittijiet tal-membri tagħha biex tnessi mill-fatt li f'kull filmat miġbud tidher xi illegalità. Issoktat tgħid, "Il-filmati fil-fatt juru kaċċaturi li ġew osservati bilqiegħda fid-dura tagħhom jistennew li tgħaddi xi gamiema (ma rajniex imqar kaċċatur wieħed jipprova jikkaċċja għas-summien, li kienet l-unika speċi kaċċabbli din ir-rebbiegħa), jew kaċċaturi jisparaw bla mistħija ta' xejn fuq il-gamiem u tajr ieħor protett." Il-BirdLife kkjarifikat li l-filmati kollha nġibdu minn spazji pubbliċi, u juru atti li jammontaw għal ksur tal-liġi. Il-protest ġudizzjarju tal-FKNK L-FKNK bi protest ġudizzjarju kontra l-BirdLife għal "spjunaġġ" fuq il-kaċċaturi .td_uid_3_60a617f70e5ac_rand.td-a-rec-img{text-align:left}.td_uid_3_60a617f70e5ac_rand.td-a-rec-img img{margin:0 auto 0 0}